Diari Oficial de la Generalitat Valenciana


Sumari del DOGV 3721, del 31-03-2000 (2000/2466)

RESOLUCIÓ de 20 de març de 2000, del Rectorat de la Universitat Jaume I, per la qual es convoca una oferta pública per a la selecció d’un tècnic administratiu, amb contracte laboral temporal per obra o servei, a temps parcial (projecte subscrit amb la Comissió Europea).
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3721

Data del DOGV
:   31-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2466


Data del document
:   20-03-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * professió administrativa
    * concurs administratiu

RESOLUCIÓ de 20 de març de 2000, del Rectorat de la Universitat Jaume I, per la qual es convoca una oferta pública per a la selecció d'un tècnic administratiu, amb contracte laboral temporal per obra o servei, a temps parcial (projecte subscrit amb la Comissió Europea). [2000/X2466]
  
D'acord amb el que preveu l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, fent ús de les atribucions que li confereix l'article 18, en relació amb l'article 3.e) de la Llei de Reforma Universitària, convoca una oferta pública d'una plaça de tècnic administratiu d'acord amb les bases següents:
  
1. Denominació del lloc de treball
  
Tècnic administratiu.
  
2. Retribució íntegra
  
La retribució íntegra mensual, inclosa la part proporcional de les pagues extres, serà de 80.325 pessetes, en concepte de sou base.
  
3. Objecte i període
  
Realitzar tasques d'administració i gestió en el projecte d'investigació: ?L'educació de la Infància Gitana a Europa?.
  
La durada del contracte estarà vinculada al desenvolupament del projecte, la data d'acabament del qual està prevista el 28 de febrer de 2003.
  
4. Jornada de treball
  
14 hores setmanals (a temps parcial).
  
5. Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats, als que, en virtut de Tractats Internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Comunitat Europea. També podran participar el cònjuge, descendents i descendents del cònjuge, dels espanyols i dels nacionals d'altres Estats membres de la Unió Europea, sempre que no estiguen separats de dret, menors de vint-i-un anys o majors de la dita edat que visquen a costa seua.
  
- Tindre complits divuit anys i no haver abastat l'edat de jubilació.
  
- Estar en possessió del títol de Formació Professional segon grau, administratiu. En el cas de titulacions obtingudes en l'estranger haurà d'estar-se en possessió de la credencial que acredite la seua homologació.
  
- No patir malaltia ni estar afectat per limitació física o psíquica que siga incompatible amb l'acompliment de les corresponents funcions.
  
- No haver sigut separat per mitjà d'expedient disciplinari del servei de qualsevol de les Administracions Públiques, ni trobar-se inhabilitat per a l'acompliment de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
- Aquests requisits hauran de posseir-se en el dia de l'acabament del termini de presentació de sol·licituds, i mantindre's fins al moment de la firma del contracte de treball.
  
6. Mèrits preferents
  
Experiència en administració i gestió de projectes d'investigació en el context universitari.
  
Coneixements de gestió econòmica i comptabilitat aplicada a projectes d'investigació.
  
Coneixements i maneig del paquet Microsoft per a Windows (word, excel, power point i access), Eudora i Internet.
  
Coneixement bàsics de paquets estadístics informàtics (SPSS).
  
Coneixement i maneig de bases de dades (FileMaker pro), fonts documentals i recerca d'informació a través de la xarxa.
  
Experiència en treballs relacionats amb la població gitana.
  
7. Sistema selectiu de la plaça
  
- Valoració del currículum dels aspirants (d'acord amb el barem que figura en l'annex II).
  
- Entrevista amb el tribunal.
  
El nombre d'aspirants que passen a la fase d'entrevista es determinarà per criteri del tribunal que haja de jutjar les sol·licituds presentades, d'acord amb l'objecte del contracte.
  
Les dues fases tindran caràcter eliminatori. El tribunal podrà declarar desert el procediment de selecció en què en cas que valorats els mèrits i, si escau, realitzada l'entrevista, el perfil dels candidats millor puntuats no s'ajuste, totalment, a les necessitats del projecte.
  
8. Tribunal
  
El tribunal qualificador és el que figura en l'annex III d'aquesta convocatòria.
  
Els membres del tribunal han d'abstenir-se d'intervenir quan coincidisca en aquests alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles esmentats.
  
El tribunal resoldrà tots els dubtes que puguen sorgir de l'aplicació d'aquestes normes, així com en allò que es puga produir dels casos no previstos.
  
El procediment d'actuació del tribunal s'ajustarà en tot moment al que disposen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades poden dirigir-se a la directora del projecte d'investigació, Ana Giménez Adelantado, del Departament de Filosofia i Sociologia, telèfon 188 96 61 23.
  
9. Presentació d'instàncies
  
Les sol·licituds, formalitzades d'acord amb el model que s'adjunta en l'annex I, juntament amb l'expedient acadèmic i currículum, s'han de presentar al Registre General de la Universitat Jaume I, o per qualsevol dels procediments establerts en l'article 38 de la Llei 30/1992, de 26 de novembre, en el termini de 20 dies naturals a partir de l'endemà de la seua publicació en el Diari Oficial de la Generalitat Valenciana.
  
És necessari presentar una fotocòpia del Document Nacional d'Identitat.
  
No serà necessària la compulsa dels documents que es presenten fotocopiats, serà suficient la declaració jurada de la persona interessada sobre l'autenticitat dels documents, així com les seues dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si es cau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si és procedent, del fet que l'aspirant viu a costa seua o està al seu càrrec.
  
10. Norma final
  
Aquesta convocatòria, les seues bases, i tots els actes administratius que se'n puguen derivar i de les actuacions del tribunal, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb la norma esmentada.
  
Castelló de la Plana, 20 de març de 2000.- El rector: Fernando Romero Subirón.
  
Annex I
  
Instància
  
Dades personals
  
Primer cognom: ...
  
Segon cognom: ...
  
Nom: ...
  
Data de naixement: ...
  
DNI: ...
  
Telèfon: ...
  
Adreça i codi postal: ...
  
Localitat/comarca o província: ...
  
Sol·licite ser admès en el procés selectiu per a cobrir una plaça d..., convocat per Resolució de data ... d ... de 2000, publicat en el DOGV núm. ....
  
Projecte ...
  
director/a ...
  
Declare que són certes les dades que s'hi consignen i que complisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana, ... d ... de 2000
  
Rectorat de la Universitat Jaume I
  
Annex II
  
Barem
  
Expedient acadèmic i formació concordant amb el projecte d'investigació: fins a 4 punts.
  
Experiència en administració i gestió de projectes d'investigació en el context universitari: fins a 3 punts.
  
Coneixements de comptabilitat i gestió econòmica de programes: fins a 2 punts.
  
Coneixements i maneig del paquet Microsoft per a Windows (word, excel, power point i access), Eudora i Internet: fins a 2 punts
  
Coneixement bàsics de paquets estadístics informàtics (SPSS): fins a 1 punt.
  
Coneixement i maneig de bases de dades (FileMaker pro), fonts documentals i recerca d'informació a través de la xarxa: fins a 2 punts.
  
Experiència en treballs relacionats amb la població gitana: fins a 1 punt.
  
Entrevista: fins a 1 punt.
  
Annex III
  
Tribunal titular
  
President: el vicerector d'Investigació i Planificació, o persona que delegue.
  
Tres vocals en representació de la Universitat Jaume I.
  
Un representant del Comitè d'Empresa, a proposta d'aqueix òrgan.